Diari Oficial de la Generalitat Valenciana


Sumari del DOGV 3409, del 11-01-1999 (1999/44)

ACORD de 15 de desembre de 1998, del Govern Valencià, pel qual es declara l'ocupació urgent dels béns i drets subjectes a l'expedient d'expropiació forçosa de l'Ajuntament de Bellreguard.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3409

Data del DOGV
:   11-01-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/44


Data del document
:   15-12-1998

Organisme emissor
:   Conselleria de Presidència

Tipus de document
:   Acord

Descriptors 

:   * Bellreguard
    * administració local
    * expropiació

ACORD de 15 de desembre de 1998, del Govern Valencià, pel qual es declara l'ocupació urgent dels béns i drets subjectes a l'expedient d'expropiació forçosa de l'Ajuntament de Bellreguard. [1999/Q44]
  
El Govern Valencià, en la reunió del dia 15 de desembre de 1998, adoptà l'acord següent:
  
L'Ajuntament de Bellreguard, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del Projecte de Separata número 2 de la Urbanització Parc 3 d'Abril.
  
Aquesta declaració d'ocupació urgent es justifica per les raons següents: si no s'ocupen d'immediat i no es té la disponibilitat dels terrenys, no podran executar-se les obres dins dels terminis establits en el Pla Provincial d'Obres i Serveis de la Diputació Provincial de València (que assumeix el 70% del cost de les obres).
  
La relació de propietaris, els béns i els drets afectats per l'expedient van ser sotmesa a informació pública i notificada individualment a les persones interessades, i es van presentar algunes al·legacions que van ser resoltes per la corporació. En l'expedient consten l'aprovació del projecte tècnic d'obres, l'acta de replantejament i l'oportuna retenció de crèdit.
  
Per tot això i fent ús de les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià,
  
ACORDA
  
Declarar l'ocupació urgent dels béns i drets que tot seguit es relacionen, afectats per l'expedient d'expropiació instruït per l'Ajuntament de Bellreguard per a l'execució del Projecte de Separata número 2 de la Urbanització Parc 3 d'Abril.
  
Béns afectats
  
Nom dels propietaris: José Pellicer Pellicer, Francisca Pellicer Pellicer i Angelino Andrés Pellicer Pellicer.
  
Situació: terme de Bellreguard, partida Fil del Poble.
  
Limita: nord, amb els terrenys propietat de l'Ajuntament i vial; sud, amb els terrenys propietat de l'Ajuntament; est, terres de l'Ajuntament; i oest, terres de l'Ajuntament.
  
Classificació: sòl urbà, sistema general via pública i parc públic.
  
Superfície: 1.216 m2.
  
Referència cadastral: 6145460YJ4164S.
  
Número de fitxer: 21694697K.
  
Aquest acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiadora les al·legacions a l'únic efecte d'esmenar possibles errors que s'hagen produït en el moment de detallar els béns afectats per l'ocupació urgent.
  
Contra el present acord, que posa fi a la via administrativa, pot interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació d'aquest acord en el Diari Oficial de la Generalitat Valenciana, de conformitat amb el que estableixen l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8.2, 10.1.a, 14.1. tercera i 46.1 de la Llei 29/1998, de 13 de juny, Reguladora de la Jurisdicció Contenciosa administrativa, sense perjudici que les persones interessades exercisquen qualsevol altre recurs que consideren oportú.
  
València, 15 de desembre de 1998
  
El conseller secretari del Govern Valencià,